Послије инвазије на Ирак 2003. године, припадници "Вјерујуће омладине" су почели скандирати антиамеричке и антијеврејске слогане у Салиховој џамији у Сани послије џума-намаза (молитва петком). То је покренуло сукоб са владом и 800 припадника "Вјерујуће омладине" је ухапшено у Сани 2004. године. Предсједник Али Абдулах Салих је позвао Хусеина ел Хутија на састанак у Сану, али је Хусеин одбио, тако да је 18. јуна 2004. године Салих послао владине снаге да ухапсе Хусеина. Хусеин је одговорио покрећући побуну против владе, али је убијен 10. септембра 2004. године. Побуна је настављена све док није потписано примирје 2010. године.